पठान

पठान () दक्षिण और पूर्व अफ़ग़ानिस्तान तथा पश्चिमोत्तर पाकिस्तान में रहने वाले ईरानी लोग है। 1923 तक, उन्हें अफ़ग़ान नाम से जाना जाता था।

पठान पश्तो भाषा बोलते हैं, जो एक पूर्वी ईरानी भाषा है। अफ़ग़ानिस्तान में, उनकी दूसरी भाषा दरी है, जबकि पाकिस्तान में वह उर्दू और अंग्रेज़ी बोलते हैं। भारत में, पठान वंश के लोग पश्तो नहीं बोल पाते और उसकी जगह हिन्दी या अन्य भारतीय भाषा बोलते हैं, जबकि ईरान में रहने वाले पठानों की मातृभाषा दक्षिणी पश्तो और दूसरी भाषा फ़ारसी होती है।

पठान जाति की जड़े कहाँ थी इस बात का इतिहासकारों को ज्ञान नहीं लेकिन संस्कृत और यूनानी स्रोतों के अनुसार उनके वर्तमान इलाक़ों में कभी पक्ता नामक जाति रहा करती थी जो संभवतः पठानों के पूर्वज रहें हों। सन् १९७९ के बाद अफ़ग़ानिस्तान में असुरक्षा के कारण जनगणना नहीं हो पाई है लेकिन ऍथनोलॉग के अनुसार पठान की जनसँख्या ५ करोड़ के आसपास अनुमानित की गई है। पठान क़बीलों और ख़ानदानों का भी शुमार करने की कोशिश की गई है और अनुमान लगाया जाता है कि विश्व में लगभग ३५० से ४०० पठान क़बीले और उपक़बीले हैं। पठान जाति अफ़ग़ानिस्तान का सबसे बड़ा समुदाय है।भारत मे कुछ पठान हिन्दू धर्म का पालन भी करते हैं, जो काकोरी क़बीले से तालुक रखते हैं,ये लोग पहले अफ़ग़ानिस्तान से पाकिस्तान में बसे,1947 में बंटवारे के वक़्त इनको भारत का रुख़ करना पड़ा पठान अफ़ग़ानिस्तान के सीमावर्ती क्षेत्रों में रहते हैं और उनका राष्ट्रीय रिवाज बच्चा बाज़ी है

 विवरण 
पठान इतिहास 5 हज़ार या 6 हज़ार साल से भी पुराना है और यह अलिखित तरिके से पीढ़ी-दर-पीढ़ी चला आ रहा है। पठान लोक-मान्यता के अनुसार यह जाती 'बनी इस्राएल' यानी यहूदी वंश की है। इस कथा के अनुसार पश्चिमी एशिया में असीरियन साम्राज्य के समय पर लगभग २,८०० साल पहले बनी इस्राएल के दस कबीलों को देश निकाला दे दिया गया था और यही कबीले पठान हैं।

 बनी इस्राएल होने के बारे में लिखाईयाँ 

पठानों के बनी इस्राएल (अर्थ - इस्रायल की संतान) होने की बात सत्रहवीं सदी ईसवी में जहांगीर के काल में लिखी गयी किताब “मगज़ाने अफ़ग़ानी” में भी मिलती है। अंग्रेज़ लेखक और यात्री अलेक्ज़ेंडर बर्न्स ने अपनी बुख़ारा की यात्राओं के बारे में सन् १८३५ में भी पठानों द्वारा ख़ुद को बनी इस्राएल मानने के बारे में लिखा है। हालांकि पठान ख़ुद को बनी इस्राएल तो कहते हैं लेकिन धार्मिक रूप से वह मुसलमान हैं, यहूदी नहीं। अलेक्ज़ेंडर बर्न ने ही पुनः १८३७ में लिखा कि जब उसने उस समय के अफ़ग़ान राजा दोस्त मोहम्मद से इसके बारे में पूछा तो उसका जवाब था कि उसकी प्रजा बनी इस्राएल है इसमें संदेह नहीं लेकिन इसमें भी संदेह नहीं कि वे लोग मुसलमान हैं एवं आधुनिक यहूदियों का समर्थन नहीं करेंगे। विलियम मूरक्राफ़्ट ने भी १८१९ व १८२५ के बीच भारत, पंजाब और अफ़ग़ानिस्तान समेत कई देशों के यात्रा-वर्णन में लिखा कि पठानों का रंग, नाक-नक़्श, शरीर आदि सभी यहूदियों जैसा है। जे बी फ्रेज़र ने अपनी १८३४ की 'फ़ारस और अफ़ग़ानिस्तान का ऐतिहासिक और वर्णनकारी वृत्तान्त' नामक किताब में कहा कि पठान ख़ुद को बनी इस्राएल मानते हैं और इस्लाम अपनाने से पहले भी उन्होंने अपनी धार्मिक शुद्धता को बरकरार रखा था।An historical and descriptive account of Persia ... including a description of Afghanistan and Beloochistan , James Baillie Fraser, Oliver a. Boyd, 1834, ... According to their own traditions they believe themselves descended from the Jews ... जोसेफ़ फ़िएरे फ़ेरिएर ने १८५८ में अपनी अफ़ग़ान इतिहास के बारे में लिखी किताब में कहा कि वह पठानों को बेनी इस्राएल मानने पर उस समय मजबूर हो गया जब उसे यह जानकारी मिली कि नादिरशाह भारत-विजय से पहले जब पेशावर से गुज़रा तो यूसुफ़ज़ई कबीले के प्रधान ने उसे इब्रानी भाषा (हीब्रू) में लिखी हुई बाइबिल व प्राचीन उपासना में उपयोग किये जाने वाले कई लेख साथ भेंट किये। इन्हें उसके ख़ेमे में मौजूद यहूदियों ने तुरंत पहचान लिया।

 पठान क़बीले 
पठान लोक-मान्यताओं के अनुसार सारे पठान चार गुटों में विभाजित हैं: सरबानी (, Sarbani), बैतानी (, Baitani), ग़रग़श्ती (, Gharghashti) और करलानी (, Karlani)। मौखिक परंपरा के अनुसार यह क़ैस अब्दुल रशीद जो समस्त पख्तूनो के मूल पिता माने जाते हैं उनके चार बेटों के नाम से यह चार क़बीले बने थे। इन गुटों में बहुत से क़बीले और उपक़बीले आते हैं और माना जाता है कि कुल मिलाकर पठानों के ३५० से ४०० क़बीले हैं।A Historical Atlas of Afghanistan , Amy Romano, The Rosen Publishing Group, 2003, ISBN 978-0-8239-3863-6Profiles of Pakistan's Seven Tribal Agencies , Syed Saleem Shahzad पख्तून क़बीले कई स्तरो पर विभाजित रहते हैं। त्ताहर (क़बीला) कई ख़ेल अरज़ोई या ज़ाई से मिल कर बना होता है। ख़ेल कई प्लारीनाओं से मिल कर बना होता है। प्लारीना कई परिवारों से मिल कर बना होता है, जिन्हें कहोल कहा जाता है। एक बड़े क़बीले में अक्सर कई दर्जन उप क़बीले होते हैं वे ख़ुद को एक दूसरे से जुड़ा हुआ मानते हैं। अपने परिवार के वंश व्रक्ष में उनसे संबन्ध बताते हैं यह इस उपक़बीले से सहयोग, प्रतिस्पर्धा, अथवा टकराव पर निर्भर करता है। पख्तू क़बीलाई व्यवस्था में काहोल सबसे छोटी इकाई होती है। इसमें १- ज़मन (बेटे) २- ईमासी (पोते) ३- ख़्वासी (पर पोते) ४- ख़्वादी (पर-पर पोते) होते हैं।

 इन्हें भी देखें 
 पश्तूनवाली
 पश्तो भाषा
 अफ़रीदी
 ख़ैबर-पख़्तूनख़्वा
 देशवाली-पठान 

 सन्दर्भ 

श्रेणी:अफ़्गानिस्तान की जातियाँ
श्रेणी:पाकिस्तान की जातियाँ
श्रेणी:भारत की मानव जातियाँ
श्रेणी:राजस्थान के सामाजिक समुदाय